proxectonos/corpus_dominio_legal_administrativo_tmp huggingface dataset:
CONVOCATORIA POXA QUIOSCO TEMPADA DE ARANZA
ADMINISTRACIÓN LOCAL — Municipal — Soutomaior (Contratos administrativos, 09/05/2023)

Por Resolución da Alcaldía de data 2 de maio de 2023, convócase a poxa, mediante procedemento aberto, para a adxudicación licenza uso para a instalación de un quiosco de tempada no Concello de Soutomaior.1.- OBXECTO: Adxudicación de Autorización para instalación de quiosco temporal en ARANZA (Soutomaior). 2.- PROPOSICIÓNS E DOCUMENTACIÓN: No prazo de 10 días naturais, contados a partir do día seguinte o da publicación do presente anuncio no Boletín Oficial da Provincia de Pontevedra.3.- PREZO DE LICITACIÓN: A partir de 60 € anual.4.- PRAZO: Catro anos.4.- BASES E MODELOS DE PROPOSICIÓN: Na páxina web do Concello de Soutomaior (www.soutomaior. gal) ou nas Oficinas Xerais do Concello, de luns a venres, de 9 a 14 horas. Soutomaior, 02 de maio de 2023. O ALCALDE, Agustín Reguera Ocampo Documento asinado dixitalmente á marxe.
RENUNCIA AO RÉXIME DE DEDICACIÓN EXCLUSIVA DUN CONCELLEIRO
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 03/10/2023)

O Pleno da Corporación de Vilanova de Arousa, en sesión ordinaria celebrada o día 25 de setembro de 2023 quedou sabedor da renuncia ao réxime de dedicación exclusiva con efectos do día 8 de agosto de 2023 do 1º Tenente de Alcalde e concelleiro D. Javier Tourís Romero que lle fora outorgada polo Pleno da Corporación en sesión celebrada o día 26 de xuño de 2023. Vilanova de Arousa na data da sinatura electrónica. O ALCALDE. Asdo: Gonzalo Durán Hermida.
APROBACIÓN INICIAL DA MODIFICACIÓN DO REGULAMENTO DO CONSELLO MUNICIPAL DE DEPORTES
ADMINISTRACIÓN LOCAL — Municipal — Cangas (Ordenanzas e Regulamentos, 14/11/2023)

Aprobada inicialmente a modificación do Regulamento do Consello Municipal de Deportes, por Acordo do Pleno de data 27 de outubro de 2023, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de trinta días, a contar desde o día seguinte á súa publicación mediante anuncio no Boletín Oficial da Provincia de Pontevedra (BOPPO) e no Taboleiro de anuncios do Concello, para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación do Regulamento do Consello Sectorial de Urbanismo estará publicado na sede electrónica do Concello. No caso de que non se presenten reclamacións no citado prazo, entenderase definitivamente aprobado o Acordo de modificación do mencionado Regulamento. Documento asinado electronicamente.
MODIFICACIÓN DAS BASES XERAIS DE ESTABILIZACIÓN
ADMINISTRACIÓN LOCAL — Municipal — Ribadumia (Persoal, oposicións, 06/02/2023)

Por Resolución de Alcaldía de data 23 de xaneiro de 2023, estimase o recurso formulado por Don Voicu Caido Bornez e, en consecuencia, modifícanse as bases xerais que rexeran os procesos selectivos convocados polo Concello de Ribadumia para cubrir as prazas de estabilización de emprego temporal incluídas na oferta de emprego público de 2022, modificando na BASE NOVENA.- FORMA DE DESENVOLVEMENTO E SISTEMA DE CUALIFICACIÓN o punto 1 e o apartado 9.1.1. B) que quedan redactados so seguinte xeito: Desenvolvemento dos procesos selectivos derivados da aplicación do artigo 2 da Lei 20/2021, de 28 de decembro: os procesos selectivos de conformidade con cada convocatoria e bases reguladoras especificas, realizaranse a través de procedemento de concurso-oposición, e consistirá nunha fase de oposición (60%) con carácter non eliminatorio, posterior á fase de concurso (40%).” A fase de OPOSICIÓN (60%), de carácter posterior á fase de concurso, estará estruturada segundo o grupo/subgrupos e categorías das prazas convocadas e.” O texto íntegro das bases modificadas publicarase na sede electrónica (https://portalcidadan.ribadumia.org), exclusivamente. Ribadumia, 24 de xaneiro de 2022 Asdo. D. David José Castro Mougán Alcalde-Presidente do Concello de Ribadumia
PADRÓN AUGA 1º SEMESTRE 2023
ADMINISTRACIÓN LOCAL — Municipal — Ribadumia (Recadación, 12/09/2023)

Por decreto da Alcaldía – Presidencia de data 01 de setembro de 2023 aprobouse o padrón da taxa de auga correspondente ao primeiro semestre do ano 2023 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao primeiro semestre do ano 2023 será o comprendido entre o 15 de setembro e o 20 de novembro de 2023, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de outubro de 2023. O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de vertedura, o impago no período voluntario suporá a esixencia destes conceptos directamente o contribuinte, pola vía de constrinximento pola Consellería competente en materia de Facenda pola Xunta de Galicia. O alcalde – presidente David José Castro Mougán
PADRÓN TAXA AXUDA A DOMICILIO DEPENDENCIA MAIO 2023
ADMINISTRACIÓN LOCAL — Municipal — Guarda, A (Recadación, 04/08/2023)

A Presidencia desta Corporación, mediante resolución núm.2023-1204, de 26 de xullo de 2023, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de maio do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de maio do exercicio tributario 2023 do Concello da Guarda será do día 15 de agosto ao día 15 de outubro de 2023, ámbalas dúas datas inclusive. A data de cargo en conta dos recibos domiciliados será o día 28 de agosto de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR DEPENDENCIA CORRESPONDENTE AO MES DE AGOSTO-2023.
ADMINISTRACIÓN LOCAL — Municipal — Porriño, O (Recadación, 24/10/2023)

“ Primeiro.— Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de xullo e polo importe total 10.970,88 € pasando o seu cobro por domiciliación bancaria: (.) Segundo.— Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Terceiro.— Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.